**ΕΛΛΗΝΙΚΗ ΔΗΜΟΚΡΑΤΙΑ ΕΡΓΟ: ΠΡΟΜΗΘΕΙΑ ΚΑΥΣΙΜΩΝ**

**ΝΟΜΟΣ ΑΤΤΙΚΗΣ ΚΙΝΗΣΗΣ ΤΟΥ ΔΗΜΟΥ**

**ΔΗΜΟΣ ΣΑΛΑΜΙΝΑΣ ΣΑΛΑΜΙΝΑΣ ΚΑΙ Ν.Π.Δ.Δ.**

**ΕΤΟΥΣ 2024**

**------------------------------------**

**ΔΙΕΥΘΥΝΣΗ ΟΙΚΟΝΟΜΙΚΩΝ**

**ΥΠΗΡΕΣΙΩΝ ΑΡ. ΜΕΛΕΤΗΣ: 9/2024**

**ΤΜΗΜΑ ΠΡΟΜΗΘΕΙΩΝ**

**ΘΕΜΑ : «Προμήθεια καυσίμων κίνησης του Δήμου Σαλαμίνας και Ν.Π.Δ.Δ με ανοικτό ηλεκτρονικό μειοδοτικό διαγωνισμό».**

**ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡΘΡΟ 1**

Η παρούσα συγγραφή υποχρεώσεων αφορά την προμήθεια καυσίμων κίνησης.

Η ανωτέρω προμήθεια θα παραδίδεται τμηματικά και ο εφοδιασμός των αυτοκινήτων και µμηχανημάτων του δήμου θα γίνεται από αντλία που θα βρίσκετε εντός της νήσου.

Η προϋπολογισθείσα δαπάνη της μελέτης ανέρχεται στο ποσό των **129.237,88 €** ευρώ, συμπεριλαμβανομένου και του Φ.Π.Α (24%). Η προϋπολογισθείσα δαπάνη για τον Δήμο είναι **124.735,44 €**  ευρώ συμπεριλαμβανομένου και του Φ.Π.Α (24%).

**ΑΡΘΡΟ 2**

Η προμήθεια διέπεται από τις διατάξεις:

1. Το Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ 87/Α/07-06-2010),όπως τροποποιήθηκε και ισχύει.
2. Το Ν.4412/2016 «Δημόσιες Συμβάσεις Έργων, Προμηθειών και Υπηρεσιών» (προσαρμογή στις Οδηγίες 2014/24/ΕΕ και 2014/25/ΕΕ) (ΦΕΚ 147/Α/08-08-2016), όπως τροποποιήθηκε με τον Ν.4782/2021.
3. Το Ν.4555/2018 «Πρόγραμμα Κλεισθένης».
4. Το Ν.2690/1999 «Κύρωση του Κώδικα Διοικητικής Διαδικασίας και άλλες διατάξεις» (Φ.Ε.Κ. 45/Α/09-03-1999), όπως τροποποιήθηκε και ισχύει.
5. Το Ν.2859/2000 «Κύρωση Κώδικα Φ.Π.Α.» (ΦΕΚ 248/Α/07-11-2000), όπως τροποποιήθηκε και ισχύει.
6. Το Ν.3419/2005 «Γενικό Εμπορικό Μητρώο Γ.Ε.Μ.Η. & εκσυγχρονισμός της Επιμελητηριακής Νομοθεσίας» (ΦΕΚ 114/Α/8-6-2006), όπως τροποποιήθηκε και ισχύει.
7. Το Ν.3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια και άλλες διατάξεις» (ΦΕΚ 112/Α/13-07-2010), όπως τροποποιήθηκε και ισχύει.
8. Το Ν.4013/2011 «περί σύστασης ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων» (ΦΕΚ 204/Α/15-09-2011), όπως τροποποιήθηκε και ισχύει.
9. Το άρθρο 64 του Ν.4172/2013 «Φορολογία εισοδήματος, επείγοντα μέτρα εφαρμογής του ν. 4046/2012, του ν. 4093/2012 και του ν. 4127/2013 και άλλες διατάξεις» (ΦΕΚ 167/Α/23-07-2013), όπως τροποποιήθηκε και ισχύει.

**ΑΡΘΡΟ 3**

Τα συμβατικά στοιχεία της προμήθειας κατά σειρά είναι:

α) Τεχνική έκθεση.

β) Συγγραφή υποχρεώσεων.   
γ) Ενδεικτικός προϋπολογισμός.

δ) Προϋπολογισμός προσφοράς.

ε) Τεχνικές προδιαγραφές.

στ) Τεχνικές προδιαγραφές προσφοράς.

ζ) Διακήρυξη.

**ΑΡΘΡΟ 4**

Η εγγυητική επιστολή συμμετοχής σε ποσοστό δύο τοις εκατό (2%), εκτός του Φ.Π.Α επί της προϋπολογισθείσας δαπάνης **ήτοι 2.084,48 €.** Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς, **ήτοι (210) ημέρες από την επόμενη της διενέργειας του διαγωνισμού (στην προκειμένη περίπτωση της καταληκτικής ημερομηνίας υποβολής προσφορών)**. Κατά την υπογραφή της σύµβασης αντικαθίσταται µε όμοια του Ταμείου Παρακαταθηκών και Δανείων ή αναγνωρισμένης Τράπεζας, η οποία θα αφορά την καλή και πιστή εκτέλεση της προμήθειας και θα αντιστοιχεί σε ποσοστό πέντε τοις εκατό (4%), χωρίς το Φ.Π.Α. επί της προϋπολογισθείσας αξίας.

**ΑΡΘΡΟ 5**

Η προσφερόµενη έκπτωση επί της μέσης τιµής λιανικής πώλησης την ηµέρα παράδοσης από το νοµό Αττικής είναι σταθερή και αμετάβλητη και ισχύει για όλη τη διάρκεια της προμήθειας και δεν   
υπόκειται για κανένα λόγο σε αναθεώρηση.

Η πληρωμή θα γίνεται µε ένταλμα που θα εκδίδεται µετά την τμηματική παραλαβή των υλικών από την αρμόδια επιτροπή παραλαβής και εφόσον η επιτροπή παραλαβής δεν διαπιστώσει κανένα πρόβλημα ως προς την ποιότητα και καταλληλότητα των υλικών. Επειδή η παράδοση των υλικών θα είναι τμηματική, σύµφωνα µε τις προκύπτουσες ανάγκες του Δήμου, θα εκδίδεται τιμολόγιο του προμηθευτή αμέσως μετά την παράδοση του υλικού. Ο Δήμος υποχρεούται να εξοφλεί τον προμηθευτή μέσα σε διάστηµα εξήντα (60) ημερών από την παραλαβή των υλικών και εφόσον ο προμηθευτής εκδώσει το τιμολόγιο και προσκομίσει τα νόμιμα δικαιολογητικά πριν από το διάστημα αυτό.

Η πληρωμή της αξίας των υπό προμήθεια ειδών θα γίνει για το 100% της αξίας του εκάστοτε τιμολογίου, αφού υπογραφούν τα σχετικά Πρωτόκολλα Ποσοτικής Παραλαβής από τις αρμόδιες Επιτροπές.

Στις συμβάσεις για την πληρωμή του τιμήματος απαιτούνται κατ’ ελάχιστο τα εξής δικαιολογητικά: α) Πρωτόκολλο οριστικής παραλαβής του τμήματος που αφορά η πληρωμή ή του συνόλου του συμβατικού αντικείμενου σύμφωνα με το άρθρο 219.

β) Τιμολόγιο του αναδόχου.

γ) Εξοφλητική απόδειξη του αναδόχου, εάν το τιμολόγιο δεν φέρει την ένδειξη «Εξοφλήθηκε».

δ) Πιστοποιητικά Φορολογικής και Ασφαλιστικής Ενημερότητας (άρθρο 200 παρ.5 του Ν.4412/16), όπως τροποποιήθηκε με τον Ν.4782/2021.

Πέραν των ανωτέρω δικαιολογητικών οι αρμόδιες υπηρεσίες που διενεργούν τον έλεγχο και την πληρωμή, μπορούν να ζητήσουν και οποιοδήποτε άλλο δικαιολογητικό, εφόσον προβλέπεται στην κείμενη νομοθεσία ή στα έγγραφα της σύμβασης. (άρθρο 200 παρ.6 του Ν.4412/16).

Toν Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παράδοση του υλικού στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

Η αμοιβή του Αναδόχου επιβαρύνεται με τον προβλεπόμενο φόρο εισοδήματος . Η αμοιβή του Αναδόχου επιβαρύνεται επίσης με κράτηση ύψους 0,10%, υπέρ της Ενιαίας Αρχής Δημοσίων Συμβάσεων ΦΕΚ. 908/30-09-2022 τεύχος Υ.Ο.Δ.Δ., η οποία υπολογίζεται επί της αξίας, εκτός Φ.Π.Α., της αρχικής, καθώς και κάθε συμπληρωματικής σύμβασης. Επί του ποσού της κράτησης 0,10% υπέρ της Ενιαίας Αρχής Δημοσίων Συμβάσεων διενεργείται κράτηση τέλους χαρτοσήμου 3%, πλέον εισφοράς 20% υπέρ Ο.Γ.Α. Ο Φ.Π.Α. βαρύνει το Δημόσιο και αποδίδεται από τον Ανάδοχο.

Κράτηση ύψους 0,02% υπέρ του Δημοσίου, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό της Γενικής Διεύθυνσης Δημοσίων Συμβάσεων και Προμηθειών σύμφωνα με την παρ. 6 του άρθρου 36 του ν. 4412/2016, όπως τροποποιήθηκε με τον Ν.4782/2021.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην

επ’ αυτού εισφορά υπέρ ΟΓΑ.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος .

**ΑΡΘΡΟ 6**

**Στην απόφαση κατακύρωσης αναφέρονται υποχρεωτικά οι προθεσμίες για την αναστολή της σύναψης της σύμβασης.** Η αναθέτουσα αρχή κοινοποιεί αμέσως την απόφαση κατακύρωσης, μαζί με αντίγραφο όλων των πρακτικών της διαδικασίας ελέγχου και αξιολόγησης των προσφορών σε κάθε προσφέροντα εκτός από τον προσωρινό ανάδοχο με κάθε πρόσφορο τρόπο, όπως ηλεκτρονικό ταχυδρομείο κ.λπ., επί αποδείξει. Η απόφαση κατακύρωσης δεν παράγει τα έννομα αποτελέσματά της, εφόσον η αναθέτουσα αρχή δεν την κοινοποίησε σε όλους τους προσφέροντες.

Τα έννομα αποτελέσματα της απόφασης κατακύρωσης και ιδίως η σύναψη της σύμβασης επέρχονται εφόσον και όταν συντρέξουν σωρευτικά τα εξής:

α) άπρακτη πάροδος των προθεσμιών άσκησης των προβλεπόμενων στις κείμενες διατάξεις βοηθημάτων και μέσων στο στάδιο της προδικαστικής και δικαστικής προστασίας και από τις αποφάσεις αναστολών επί αυτών,

β) κοινοποίηση της απόφασης κατακύρωσης στον προσωρινό ανάδοχο, εφόσον ο τελευταίος υποβάλει επικαιροποιημένα τα δικαιολογητικά του άρθρου 80 του Ν.4412/16, όπως τροποποιήθηκε με τον Ν.4782/2021, έπειτα από σχετική πρόσκληση.

Μετά την επέλευση των εννόμων αποτελεσμάτων της απόφασης κατακύρωσης, η αναθέτουσα αρχή προσκαλεί τον ανάδοχο να προσέλθει για την υπογραφή του συμφωνητικού, εντός είκοσι (20) ημερών από την κοινοποίηση σχετικής έγγραφης ειδικής πρόσκλησης, προσκομίζοντας την προβλεπόμενη εγγύηση καλής εκτέλεσης.

**ΑΡΘΡΟ 7**

Ο χρόνος εγγύησης δηλαδή ο χρόνος µετά την παραλαβή των υλικών από την επιτροπή παραλαβής ορίζεται σε δύο ( 2 ) μήνες από την ημερομηνία παράδοσης της κάθε ποσότητας υλικού.

Η παράδοση των ποσοτήτων των υλικών θα γίνεται περιοδικά, ανάλογα µε τις προκύπτουσες ανάγκες της υπηρεσίας και κατόπιν έγγραφης εντολής του Δήμου. Υπέρβαση του χρόνου παράδοσης αποτελεί ουσιώδη απόκλιση και η προσφορά που ορίζει μεγαλύτερο χρόνο παράδοσης θα απορρίπτεται ως απαράδεκτη. Ο προμηθευτής υποχρεούται να παραδίδει τις ποσότητες του κάθε είδους υλικού μέσα στα χρονικά όρια και µε τον τρόπο που ορίζεται στη σύμβαση.

Ο Δήμος δεν υποχρεούται να απορροφήσει το σύνολο των ποσοτήτων που αναγράφονται στον ενδεικτικό προϋπολογισμό. Εφόσον όμως κριθεί σκόπιμη η προμήθεια του συνόλου των ποσοτήτων, ο μειοδότης υποχρεούται να ανταποκριθεί στην απαίτηση του Δήμου.

Λόγω απόστασης των μετακινούμενων οχημάτων από τον χώρο εφοδιασμού και την αδυναμία του Δήμου να αποθηκεύσει ποσότητες βενζίνης και πετρελαίου κίνησης, η τμηματική παράδοση αυτών θα γίνεται από αντλία που θα βρίσκεται εντός της νήσου.

**ΑΡΘΡΟ 8**

Σε περίπτωση καθυστέρησης που οφείλεται σε υπαιτιότητα του Δήμου ή σε ανωτέρα βία η προθεσμία παράδοσης παρατείνεται για τόσο χρόνο όσο θα διαρκεί το από υπαιτιότητα του Δήμου, ή από ανωτέρα βία κώλυμα του αναδόχου, ο οποίος όμως δεν δικαιούται καμιά αποζημίωση για την καθυστέρηση αυτή.

Εάν ο προμηθευτής καθυστερήσει την παράδοση της προμήθειας, πέραν της προαναφερθείσης προθεσµίας, µπορεί να κηρυχθεί έκπτωτος µε απόφαση του Δημοτικού Συµβουλίου µε συνέπεια ολόκληρο το ποσό της εγγύησης να καταπέσει υπέρ του δήμου, σύµφωνα µε τις ισχύουσες διατάξεις.

**ΑΡΘΡΟ 9**

**Οι συμμετέχοντες μπορούν να υποβάλλουν προσφορά για το σύνολο της προμήθειας καυσίμων κίνησης, αλλά και για μέρος αυτής, δηλαδή:**

**Α) Καύσιμα Δήμου (Πετρέλαιο κίνησης, Βενζίνη αμόλυβδη).**

**Β)Καύσιμα Δημοτικού Λιμενικού Ταμείου (Πετρέλαιο κίνησης και Βενζίνη αμόλυβδη).**

με την προϋπόθεση ότι θα καλύπτουν όλη την ποσότητα του κάθε προσφερόμενου είδους καυσίμου που αναγράφεται στον ενδεικτικό προϋπολογισμό. **Σε περίπτωση συμμετοχής σε μέρος του προϋπολογισμού, το ποσό της εγγυητικής συμμετοχής υπολογίζεται στο 2% του συνόλου της αντίστοιχης μερικής προσφοράς.**

Ο κάθε διαγωνιζόμενος μπορεί να προσφέρει διαφορετικό ποσοστό έκπτωσης για κάθε   
είδος καυσίμου και ελαιολιπαντικών.

**ΑΡΘΡΟ 10**

Τα υλικά θα είναι άριστης ποιότητος και σύμφωνα με τις προδιαγραφές που επιβάλλει η   
σχετική νομοθεσία.

**ΑΡΘΡΟ 11**

Η δαπάνη για τις δημοσιεύσεις στον τύπο βαρύνει τον προμηθευτή, σύμφωνα με το άρθρο 46 το Ν. 3801/2009.

Στους διαγωνισμούς για την προμήθεια καυσίμων για την κίνηση των υπηρεσιακών αυτοκινήτων οι κρατήσεις υπέρ ασφαλιστικών ταμείων επιβαρύνουν την αναθέτουσα αρχή , βάση του Νόμου 4071/2012 άρθρου 6 παράγραφος 15, όπως τροποποιήθηκε με τον Ν.4782/2021 .

**ΘΕΩΡΗΘΗΚΕ**

**Σαλαμίνα 22/07/2024**

**Ο Συντάξας**

**Ο Υπάλληλος Η Προϊσταμένη**

**Τμήματος Προμηθειών Τμήματος Προμηθειών**

**ΚΩΝ/ΝΟΣ ΓΚΛΙΣΤΗΣ ΕΥΦΡΟΣΥΝΗ ΜΠΟΥΤΣΗ**

**ΔΕ ΔΙΟΙΚ/ΚΟΥ – ΛΟΓ/ΚΟΥ ΠΕ ΔΙΟΙΚ/ΚΟΥ – ΟΙΚΟΝ/ΚΟΥ**